cyanic-selkie/wikianc huggingface dataset:
चंद्रप्रभा बनजीव बिहार
वनस्पति आ जिया-जंतु
पौधा समुदाय सभ में जलोढ़ सवाना जंगल, दक्खिनी सूखा मिश्रित पतझड़ वाला जंगल, सूखा पतझड़ वाला झाड़ी आ सवाना, सूखा उष्णकटिबंधीय नदी के किनारे के जंगल, आ रेगिस्तानी काँटा वाला जंगल आ झाड़ी सामिल बाड़ें।
जीव-जंतु सभ में तेंदुआ, जंगली सूअर, नीलगाई (Boselaphus tragocamelus), सांबर हिरण (Cervus unicolor), चिंकारा (Gazella gazella), आ चितल (Axis axis), आ कई किसिम के चिरई सभ सामिल बाड़ी।
आकर्षण
चंद्र प्रभा में कई किसिम के जंगली जानवर पावल जालें। एह में ब्लैकबक, चितल, सांबर, नीलगाई, जंगली सूअर, पोर्कपाइन आ चिंकारा शामिल बा। सरीसृप प्रजाति में अजगर शामिल बा।
पहुँचल
चंद्र प्रभा अभयारण्य वाराणसी शहर के केंद्र से महज 65 किमी दूर पर स्थित बा। पार्क में पहुंचे के सबसे सुविधाजनक तरीका बा टैक्सी किराया पर लेके चलावल। एह यात्रा में लगभग दू घंटा के समय लागेला। नजदीकी रेल जंक्शन मुगलसराय आ वाराणसी बा, जवन भारत के अधिकतर हिस्सा से बढ़िया से जुड़ल बा।
सट्टेबाजी
सट्टेबाजी, खेल सट्टेबाजी (sports betting), चाहे खेल में सट्टा एक किसिम के गतिबिधि हवे जेह में खेल के रिजल्ट के ऊपर दाँव लगावल जाला आ जीते के कोसिस कइल जाला।
ई कानूनी भा गैरकानूनी, दुनों तरीका से, सट्टेबाज लोगन के माध्यम से रुपया-पइसा दाँव पर लगा के खेलल जाला आ कुछ दशा में जुआ के एगो किसिम हवे। कुछ जगहन पर एकरा खातिर कानून बनावल गइल बाड़ें जेकरा दायरा में ई काम लीगल भा कानूनी रूप से जायज मानल जाला जबकि अन्य दशा में ई अपराध के कटेगरी में गिनल जाला।
खेल में सट्टेबाजी से जुड़ल कई ठे स्कैंडल आ कांड हो चुकल बाड़ें। सट्टेबाजी के चलते मैच-फिक्सिंग आ स्पॉट-फिक्सिंग नियर घटना देखे में आइल बाड़ी स।
गोकलपुरम
गोकलपुरम (Gokal Pur) भारत के दिल्ली राज्य में एक ठो शहर बा।
जनसांख्यिकी
साल 2011 के जनगणना अनुसार गोकलपुरम के कुल शहरी जनसंख्या 121870 बाटे आ आसपास के उपशहरी इलाका के मिला लिहल जाय तब कुल जनसंख्या 121870 बा। जनसंख्या के हिसाब से ई भारत के 387वाँ शहर बाटे। जनगणना आँकड़ा के मोताबिक एह शहर में लिंगानुपात 879 आ साक्षरता के दर 84.72% बाटे।
नॉर्वेस्टर आर्च
नॉर्वेस्टर आर्च (Nor'west arch) न्यूजीलैंड के दक्खिनी दीप के मौसमी घटना हवे। दक्खिनी ऐल्प्स से उतरे वाली फॉन नियर लोकल हवा सभ जिनहन के नॉर्वेस्टर हवा कहल जाला, के साथे जुड़ल मौसम नॉर्वेस्टर आर्च कहाला चाहे कैंटरबरी आर्च कहल जाला। ई नॉर्वेस्टर हवा एक किसिम के कैटाबैटिक हवा होखे लीं।
नॉर्वेस्टर यूरोप के फॉन नियन चाहे अमेरिका के इंटीरियर चिनूक नियर हवा हवे।
गोटहार्ड बेस सुरंग
गोटहार्ड बेस सुरंग (Gotthard Base Tunnel) स्विट्ज़रलैंड में आल्प्स पर्वत के नीचे से उत्तरी आ दक्खिनी यूरोप के तेज गति वाली रेल सेवा से जोड़े वाली एगो सुरंग बा जवन 1 जून 2016 से चालू भइल आ दिसंबर 2016 ले पुरा तरीका से काम करे लागी। 57 किलोमीटर लमहर ई सुरंग दुनिया के सभसे लमहर आ सभसे गहिरी परिवहन सुरंग बा आ ई रेल लिंक नीदरलैंड्स के रोटरडैम आ इटली के गेनोआ के जोड़ी।
स्विट्जरलैंड के कहनाम बाटे की ई सुरंग यूरोप में माल-परिवहन में एगो क्रांतिकारी क़दम होखी काहें से की अभिन ले एह रास्ता पर सामान के ढोआई लाखन गो ट्रकन से होखत रहल बा बाकिर अब ई सामान एह सुरंग के बन गइले के बाद रेल से ढोआ सकत बाटे। एकरे बनले के बाद से ज़्यूरिख़ आ मिलान के यात्रा में लागे वाला टाइम में एक से दू घंटा चालीस मिनट के कमी आई।
1992 मे स्विट्जरलैंड में जनमत संग्रह करावल गइल आ 64 प्रतिशत लोग जब एह प्रोजेक्ट के सही स्वीकारल तब एकरा के फाइनल मंजूरी दे दिहल गइल। सुरंग के बनावे के सुरुआत 1996 में भइल आ 15 अक्टूबर 2010 के पूरबी सुरंग में ड्रिलिंग के काम पूरा कर लिहल गइ। एह सफलता के एगो समारोह के नियन स्विस टीवी पर लाइव प्रसारण में देखावल गइल आ 23 मार्च 2011 के पच्छिमी सुरंग के ड्रिलिंग भी पूरा भइल। आल्प्सट्रांजिट गोटहार्ड लिमिटेड (AlpTransit Gotthard Ltd.) एकरा के दिसंबर 2016 में स्विस फेडरल रेलवे (SBB CFF FFS) ऑपरेटिंग हालत में सौंप देवे के योजना बनवले रहल बाकी बाद में एह तिथि के बदल के 5 जून 2016 कइ दिहल गइल ताकि निर्माण के साढ़े आठ सौवाँ दिन (850th Day) मनावल जा सके आ एही दिन एकरा के रेलवे के सौंपल जाय। पुरा प्रोजेक्ट के कुल अनुमानित लागत 9.8 अरब स्विस फ़्रैंक, € 8.85 अरब या अमेरिकन डालर में 10.3 अरब आँकल गइल रहल बाकी अंतिम लागत $ 12 अरब डालर से ढेर आइल। आँकड़ा के मोताबिक एह पुरा निर्माण के दौरान नौ लोग के जान गइल।
बिबरण
ई बेस सुरंग के लंबाई के साथ दुनिया में सबसे लंबा यातायात सुरंग बाटे आ एकरे दुनों मुहाना के बीच के भूगणितीय दूरी बाटे। उहो तब जब ई समुद्र के लेवल से 549 m के अधिकतम ऊंचाई की संघे आल्प्स भा कौनों भी अन्य प्रमुख पर्वत श्रृंखला के निचे से हो के गुजरे वाला पहिला समतल (फ्लैट) मार्ग बाटे। ई दुनिया की सबसे गहिरी यातायात सुरंग भी बन गइल बा काहें की एकर अधिकतम गहराई लगभग बा जवन पृथ्वी पर गहिरा खदान सभ के बाराबर बाटे। वेंटिलेशन के बिना, पहाड़ के अंदर के तापमान 46 C ले पहुँच जाला।
काशीपुर
काशीपुरम (Kashipur) भारत के उत्तराखंड राज्य में एक ठो शहर बा।
जनसांख्यिकी
साल 2011 के जनगणना अनुसार काशीपुरम के कुल शहरी जनसंख्या 121623 बाटे आ आसपास के उपशहरी इलाका के मिला लिहल जाय तब कुल जनसंख्या 121623 बा। जनसंख्या के हिसाब से ई भारत के 388वाँ शहर बाटे। जनगणना आँकड़ा के मोताबिक एह शहर में लिंगानुपात 912 आ साक्षरता के दर 82.45% बाटे।
काल बैसाखी
काल बैसाखी चाहे नॉर्वेस्टर्स (Nor'westers) मानसून से ठीक पहिले भारत के पच्छिम बंगाल आ बांग्लादेश में आवे वाला आन्ही-तूफ़ान वाली लोकल हवा हवे। ई तेज झकोरेदार आन्ही वाली हवा होखे ले जेकरे साथे बरखा होखे ला। एकरा के प्री-मानसून बरखा भी कहल जाला। शब्द के अरथ होला बइसाख के महीना में आवे वाली तबाही; आसाम में इनहन के "बारदोली छीड़ा" कहल जाला।
राग यमन
एकरा सभसे नगीचे के राग यमन कल्याण हवे जेह में हल्का सा इस्तेमाल शुद्ध मध्यम (म) के होखे ला।
भूपाली आ भैरव नियर रागन के साथे ई कुछ अइसन रागन में गिनल जा सके ला जे शुरूआती हवें आ संगीत सीखे-सिखावे में सभसे पहिले इनहन के ट्रेनिंग होखे ला।
बिबरन
ऩि रे ग, म॑ प, ध नि सां
सां नि ध प, म॑ ग रे सा
ऩि रे ग रे, प रे, ऩि रे सा
सुरुज आधारित हिजरी कलेंडर
सुरुज आधारित हिजरी कलेंडर चाहे सौर हिजरी कैलेंडर एगो सौर कैलेंडर हवे आ ईरान के बिबिध कैलेंडर सभ में से एक हवे। ई ईरान मानक समय के मेरिडियन (52.5°E, UTC+03:30) खातिर खगोलीय गणना से निर्धारित मार्च के विषुव से शुरू होला आ एकर साल 365 या 366 दिन होला। ई ईरान के आधुनिक मुख्य कैलेंडर हवे आ कबो-कबो एकरा के शम्सी कैलेंडर आ ख़ुर्शिदी कैलेंडर भी कहल जाला।
नोनीया साग
बखान
नोनीया साग मोलायम, लाल होला आ एकर डँटी आ पतई भोइञा मे सटल रहेला।
समसपुर चिरई बिहार
समसपुर चिरई बिहार चाहे समसपुर पक्षी अभयारण्य भारत के उत्तर प्रदेश के रायबरेली जिला में सैलून के लगे लखनऊ-वाराणसी राजमार्ग पर लखनऊ से लगभग 122 किमी दूर स्थित एगो संरक्षित इलाका हवे। एकर स्थापना 1987 में लगभग 780 हेक्टेयर जमीन पर भइल रहे। नजदीकी रेलवे स्टेशन उंचाहार आ नजदीकी हवाई अड्डा फुरसतगंज बा। एहिजा 250 से ढेर किसिम के चिरई सभ के देखल जा सके ला, इनहन में से कुछ लोग ओहिजा पहुँचे खातिर 5000 किमी से ढेर के सफर करे ला जेह में ग्रेलैग हंस, पिंटेल, आम टील, यूरेशियन विजन, उत्तरी शोवेलर, आ रुडी शेल्डक (सुरखाब) सामिल बाड़ें। स्थानीय चिरई सभ में नॉब-बिल्ड डक, लेसर व्हिसलिंग-डक, इंडियन स्पॉट-बिल्ड डक, यूरेशियन स्पूनबिल, किंगफिशर आ गिद्ध सभ के नाँव गिनावल जाला। समसपुर के झील में बारह किसिम के मछरी बाड़ी सऽ।
बैद्याबाती
बैद्याबाती (Baidyabati) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार बैद्याबाती के कुल शहरी जनसंख्या 121110 बाटे आ आसपास के उपशहरी इलाका के मिला लिहल जाय तब कुल जनसंख्या 121110 बा। जनसंख्या के हिसाब से ई भारत के 390वाँ शहर बाटे। जनगणना आँकड़ा के मोताबिक एह शहर में लिंगानुपात 938 आ साक्षरता के दर 88.26% बाटे।
राग भैरव
राग भैरव हिंदुस्तानी संगीत के एगो प्रमुख राग हवे। ई भैरव ठाट के राग हऽ आ एह ठाट के आश्रय राग हवे। एह में भैरव ठाट के सातो सुर सभ के इस्तेमाल होला आ एह तरीका से ई संपूर्ण-संपूर्ण जाति के राग हवे।
ई राग सबेरे-सबेरे, भोर में गावल बजावल जाला। राग में कोमल रिषभ (रे॒) आ कोमल धैवत (ध॒) के इस्तेमाल होला आ ई गम्हीर किसिम के राग हवे। एह राग के गावे-बजावे में सुर सभ के चलन में आंदोलन के इस्तेमाल होला जे एह राग के एगो खास पहिचान हवे।
संगीत सीखे सिखावे में ई एगो शुरुआती राग हवे।
बिबरन
सा, रे॒, ग, म, प, ध॒, नि, सां
सां, नी, ध॒, प, म, ग, रे॒, सा
ग म ध॒ ध॒ प, ग म रे॒ रे॒ सा
चलन:
सा ग म प ध ध प, म ग म रे सा
ध॒ एकर वादी सुर हवे आ रे॒ संवादी स्वर हऽ।
सवाईमाधोपुर
सवाईमाधोपुर (Sawai Madhopur) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार सवाईमाधोपुर के कुल शहरी जनसंख्या 121106 बाटे आ आसपास के उपशहरी इलाका के मिला लिहल जाय तब कुल जनसंख्या 121106 बा। जनसंख्या के हिसाब से ई भारत के 391वाँ शहर बाटे। जनगणना आँकड़ा के मोताबिक एह शहर में लिंगानुपात 922 आ साक्षरता के दर 79.44% बाटे।
संज्युक्त प्रबेस परिक्खा मेन
संज्युक्त प्रबेस परिक्खा मेन (पहिले सवसे भारत के इंजीनियरिंग प्रबेस परिक्खा) भारत कर एगो परीक्खा हऽ जेकरा राष्ट्रीय परिक्खा समिती करवावेला। ई 2002 मे चालू भइल रहे आ 2013 मे हेकर नांव बदल दिहल गइल रहे। ई राष्ट्रीय स्तर के परिक्खा, भारत के मुख प्रोद्योगिकी संस्थान (आईआईटी, एनआई, ट्रिपलआईटी) मे प्रबेस ला होला।
2018, ले ई एप्रिल के पहिल्का सप्ताह मे होत रहे आ सीबीएसई करवावत रहे। 2019 से एकरा एनटीए करवावे लागल आ अब ई बरस मे दू बेरा होला।
मंडोली
मंडोली (Mandoli) भारत के दिल्ली राज्य में एक ठो शहर बा।
जनसांख्यिकी
साल 2011 के जनगणना अनुसार मंडोली के कुल शहरी जनसंख्या 120417 बाटे आ आसपास के उपशहरी इलाका के मिला लिहल जाय तब कुल जनसंख्या 120417 बा। जनसंख्या के हिसाब से ई भारत के 393वाँ शहर बाटे। जनगणना आँकड़ा के मोताबिक एह शहर में लिंगानुपात 877 आ साक्षरता के दर 81.67% बाटे।
पुरुलिया
पुरुलिया (Puruliya) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार पुरुलिया के कुल शहरी जनसंख्या 121067 बाटे आ आसपास के उपशहरी इलाका के मिला लिहल जाय तब कुल जनसंख्या 126894 बा। जनसंख्या के हिसाब से ई भारत के 392वाँ शहर बाटे। जनगणना आँकड़ा के मोताबिक एह शहर में लिंगानुपात 942 आ साक्षरता के दर 82.09% बाटे।
शमाल
शमाल (Shamal) ईराक आ फारस के खाड़ी के देसन (सऊदी अरब आ कुवैत शामिल बाड़ें) में बहे वाली गरम, धूर-धक्कड़ वाली लोकल हवा हवे। अरबी भाषा में शमाल भा शुमाल (شمال) के अरथ होला उत्तर दिसा; ई हवा उत्तर आ उत्तर-पच्छिम दिसा से बहे ले। दिन में ई हवा तेज होखे ले जबकि रात में कुछ मद्धिम पड़ जाले।
अधिकतर अइसन हवा गरमी के सीजन में बहे ले बाकी ई जाड़ा के सीजन में भी कब्बो-काल्ह बह सके ले। जून जुलाई के महीना में ई लगातार बहे ले। एह लोकल हवा के परिणाम होला कि बड़हन पैमाना पर धूर भरल आन्ही नियर इस्थिति हो जाला; कई बेर ई कई सौ किलोमीटर के दूरी ले धूर आ बालू पहुँचा दे ले। एह हवा में धूर आ रेत-बालू के मुख्य स्रोत जॉर्डन आ सीरिया के इलाका हवें।
मिस्ट्रल
मिस्ट्रल (Mistral) एगो तेज, ठंढा आ उत्तर-पच्छिम दिसा से बहे वाली लोकल हवा हवे जे फ्रांस के दक्खिनी हिस्सा से लियोन के खाड़ी (उत्तरी भूमध्य सागर) के ओर बहे ले। साधारन तौर पर ई हवा जाड़ा आ बसंत में बहे ले, दुनों के बीचा में एकर तेजी सभसे बेसी होला। ई हवा कई दिन लगातार बह सके ला। फ़्रांस में ई तूफानी ठंढा हवा के रूप में रोन नदी के निचली घाटी आ दुरांस नदी के निचली घाटी से भूमध्य सागर के ओर बहे ले।
एह हवा के 30 km/h से बेसी के स्पीड में पैंसठ घंटा से बेसी के समय ले लगातार बहे के घटना रिपोर्ट कइल गइल बाटे।
सत्यनारायण कथा
सत्यनारायण कथा, सत्यनारायण पूजा चाहे भोजपुरी में सतनरायन बाबा के कथा, एगो हिंदू धार्मिक पूजा भा अनुष्ठान ह जेह में देवता विष्णु के सत्य नारायण रूप में पूजा कइल जाला आ जुड़ल कथा सुनल जाला।
एह पूजा के बिबरन स्कंद पुराण, में बाटे जे मध्यकालीन युग के संस्कृत ग्रंथ हवे, आ मुख्य पुराणन में गिनल जाला।
पूजा आ कथा
कथा के एह अनुष्ठान में दू गो हिस्सा होखे लें। मंत्र सभ के साथे बिबिध चीजन से भगवान विष्णु के सत्य नारायण रूप के पूजा कइल जाला। कहीं-कहीं शालिग्राम (ठाकुर जी) के पूजा होखे ला। एकरा बाद सत्यनारायण कथा (कहानी) के सुनल जाला जेह में पूजा करे वाला लोग खातिर होखे वाला बिबिध सांसारिक आ आध्यात्मिक लाभ के बिबरन बतावल गइल होला। कथा में बतावल गइल बाटे कि कइसे देवता नारायण कलियुग, जवन हिंदू ब्रह्मांड विज्ञान में चार गो युग में से आखिरी युग हवे, के दौरान अपना भक्तन के सहायता करे के प्रण करेलें; खासतौर पर सत्यनारायण पूजा के करे वाला कथा सुने वाला लोगन के। कथा में बतावल गइल बा कि पूजा के निष्पादन अपने आप में भगवान से एगो वादा ह, आ ओह लोगन के दुर्दशा के बखान कइल गइल बा जे या त पूजा पूरा करे में असफल हो जालें या आपन वादा भुला जालें।
धरीक्षण मिश्र
धरीक्षण मिश्र (1901 - 24 अक्टूबर 1997) भोजपुरी भाषा के एगो कवि आ लेखक रहलें। भोजपुरी के अलावे ऊ हिंदियो में रचना कइलेन। गोरखपुर जिला के बरियारपुर गाँव (अब कुशीनगर जिला में) जनमल मिश्र के पढ़ाई बनारस में भइल आ ओकरे बाद ई अपने गाँवे लवट के साहित्य के रचना में लाग गइलेन।
शिव जी की खेती, कागज के मदारी, अलंकार दर्पण, काव्य दर्पण, काव्य मंजूषा इनके प्रमुख रचना बाड़ी सऽ। इनके कबिता सभ के संग्रह धरीक्षण मिश्र रचनावली के नाँव से छपल बाटे।
इनके रचना खातिर, उत्तर प्रदेश हिंदी संस्थान के पुरस्कार, उत्तर प्रदेश सरकार द्वारा अंचल भारती पुरस्कार आ अखिल भारती भोजपुरी परिषद लखनऊ द्वारा भोजपुरी रत्‍‌न अलंकरण से सम्मानित कइल गइल। निधन के बाद इनके 2000 में भोजपुरी रत्न से सम्मानित कइल गइल। साहित्य अकादमी के भाषा सम्मान 1996 में मिश्र के भोजपुरी भाषा खातिर दिहल गइल रहे।
मैनपुरी
मैनपुरी (Mainpuri) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार मैनपुरी के कुल शहरी जनसंख्या 120400 बाटे आ आसपास के उपशहरी इलाका के मिला लिहल जाय तब कुल जनसंख्या 133078 बा। जनसंख्या के हिसाब से ई भारत के 394वाँ शहर बाटे। जनगणना आँकड़ा के मोताबिक एह शहर में लिंगानुपात 916 आ साक्षरता के दर 84.26% बाटे।
बखिरा चिरई बिहार
बखिरा चिरई बिहार (Bakhira Bird Sanctuary) पूर्वी उत्तर प्रदेश के संत कबीर नगर जिला में भारत के सबसे बड़ प्राकृतिक बाढ़ वाला मैदान नमभूमि ह। अभयारण्य के स्थापना 1980 में भइल रहे। ई गोरखपुर शहर से पश्चिम में 44 किमी पर स्थित बा; खलीलाबाद से 18 किमी आ बस्ती से 55 किमी के दूरी पर पड़े ला। ई जल निकाय के एगो बिसाल हिस्सा हवे जे 29 किमी 2 के क्षेत्रफल में बिस्तार लिहले बा। ई पूरबी यूपी के एगो महत्वपूर्ण झील हवे जे कई ठे प्रवासी जलपक्षी सभ खातिर जाड़ा बितावे आ स्टेजिंग के जगह आ निवासी चिरई सभ खातिर प्रजनन स्थल उपलब्ध करावे ले। एकर इस्तेमाल खेती के काम में भी होला काहे कि ई बखिरा नहर से जुड़ल बा जवन 15 किमी के दूरी तक के लोग के कवर करेला। अभयारण्य के नाँव झील से सटल गाँव बखिरा के नाँव पर रखल गइल बा आ साथ ही साथ 5 किमी के त्रिज्या के भीतर झील के चारो ओर सौ आठ गो गाँव भी बाड़ें। आसपास के गाँवन के लोग मछरी मारे, खेती के काम आ ओकरा से ईंधन के लकड़ी संग्रह के रूप में आपन रोजी-रोटी खातिर एह आर्द्रभूमि पर निर्भर बा। साइबेरियाई चिरई 5000 किमी के पार यात्रा करे लीं जाड़ा के समय इन आर्द्रभूमिन तक ले पहुँचे खातिर।
एकरा के बिस्व आर्द्रभूमि दिवस (2 फरवरी 2022) पर रामसर साइट के रूप में नाँव दिहल गइल।
चिरई के माइग्रेशन
बखिरा झील में घूमे के सबसे बढ़िया समय जाड़ा में नवंबर–जनवरी में होला। एह दौरान तिब्बत, चीन, यूरोप & साइबेरिया से प्रवासी चिरई इहाँ आवे लीं, लगभग 5000 किमी के कवर करे ला।
पर्यटन
सड़क-1 के द्वारा गोरखपुर-खलीलाबाद (35 किमी) के रास्ता से पहुँचल जा सकेला), एनएच-28 के माध्यम से, फिर 17 किमी खलीलाबाद-बंसी सड़क 2 पर के बा। गोरखपुर से सहजनवा (20 किमी) एनएच-28 पर, फिर 23 किमी पर सहजनवा से जसवाल भरवालिया तक  & 3 किमी जसवाल भरवालिया गाँव से रेल से-गोरखपुर-लखनऊ पर नजदीकी रेलहेड खलीलाबाद एनईआर रेलवे लाइन एयर-गोरखपुर हवाई अड्डा से 49 किमी
आकर्षण
ग्रे-हेड दलदली मुर्गी (Porphyrio poliocephalus) के भारतीय बैंगनी मूरहेन भा बैंगनी दलदल-मुर्गी भी कहल जाला, भारत में पावल जाए वाली सुंदर आम पानी के चिरई सभ में से एक हवे। एगो सुन्दर बाकिर बैंगनी नील रंग के चिरई जवना के गोड़ आ पैर के उंगली लाल लाल लमहर, माथा गंजा लाल आ आकार गाँव के मुर्गी से मिलत जुलत होला। ई चिरई एह अभयारण्य के आम प्रजनन निवासी हवे आ स्थानीय रूप से "कैमा" नाँव से जानल जाले। एह झील में 30 से ढेर प्रजाति के मछरी पावल जालीं। हालाँकि, प्रमुख प्रजाति सभ में लबेओ रोहिता आ चना एसपी बाड़ी सऽ।
सतारा
सतारा (Satara) भारत के महाराष्ट्र राज्य में एक ठो शहर बा।
वैष्णव संप्रदाय
वैष्णव संप्रदाय चाहे वैष्णव मत हिंदू धर्म के कई ठे संप्रदाय सभ में से एक ठो संप्रदाय हवे जे विष्णु के सभसे बड़ देवता आ ईश्वर माने ला, उनुके बाकी देवता लोगन के मुखिया के तरह माने ला; महाविष्णु के रूप में उनुकर कल्पना करे ला। एह संप्रदाय के माने वाला लोग वैष्णव कहाला आ इनहनो लोग में आगे अउरी बिभाजन कृष्ण भक्ति शाखा आ राम भक्ति शाखा के रूप में होखे ला। 2010 के एगो अनुमान जे जॉन्सन आ ग्रिम द्वारा लगावल गइल बाटे, में बतावल बा कि वैष्णव संप्रदाय हिंदू धर्म के सभसे बड़ संप्रदाय भा पंथ हवे जेके माने वाला लोग के गिनती करीबन 641 मिलियन (64.1 करोड़) बाटे जे कुल हिंदू लोगन के आबादी के 67.6 % बाटे।
120 दिन के हवा
120-दिन के हवा (Wind of 120 days) चाहे बाद-इ-सद-ओ-बिस्त-रोज़ चाहे सिस्तान हवा ईरान में बहे वाली लोकल हवा हवे। ई हवा खमसिन के नियर होले, गरम आ धूर-धक्कड़ भरल। ईरान के सिस्तान आ बलूचिस्तान प्रांत के ओर बहे के कारन एकर नाँव सिस्तान हवा हवे।
इ गरम हवा होखे लीं आ गर्मी के सीजन में बहे लीं। इनहन के सभसे तेज बहाव सिस्तान इलाका में होखे ला जहाँ ई उत्तर से दक्खिन बहे लीं आ पहाड़न के लंबवत बहत हैरियर-रड घाटी आ मोरग़ाब घाटी से हो के पठारी प्रदेश में प्रवेश करे लीं; ई हवा के लोकल सिस्टम मई से अगस्त महीना ले बहुत परभावी रहे ला।
एकर नाँव फ़ारसी में बाद-इ-सद-ओ-बिस्त-रोज़ के शाब्दिक अरथ हवे 120 दिन बहे वाली हवा; अइसन इनहन के चार महीना बहे के कारण कहल जाला। हवा के टिपिकल स्पीड 30–40 किमी प्रति घंटा होला; हालाँकि, एकर इस्पीड 100–110 किलोमीटर प्रति घंटा ले हो सके ला।
शमाल के साथे साथ ई ईरान के दुसरी प्रमुख लोकल हवा हवे।
चुरू
चुरू (Churu) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार चुरू के कुल शहरी जनसंख्या 119856 बाटे आ आसपास के उपशहरी इलाका के मिला लिहल जाय तब कुल जनसंख्या 120147 बा। जनसंख्या के हिसाब से ई भारत के 397वाँ शहर बाटे। जनगणना आँकड़ा के मोताबिक एह शहर में लिंगानुपात 945 आ साक्षरता के दर 74.23% बाटे।
यूआरएल
यूआरएल (URL), जेकर पूरा नाँव यूनिफ़ॉर्म रिसोर्स लोकेटर (Uniform resource locator) हवे आ अक्सरहा एकरा के वेब एड्रेस चाहे वेबसाइट पता कहल जाला, कौनों कंप्यूटर नेटवर्क पर मौजूद कौनों वेब संसाधन के लोकेशन के बतावे ला जवना से कि ओह संसाधन भा चीज तक ले पहुँच निश्चित कइल जा सके।
नेवाडोज
नेवाडोज (Nevados) दक्खिन अमेरिका के इक्वेडोर के एंडीज पहाड़ के घाटी से नीचे की ओर नियमित रूप से बहे वाली ठंढा हवा हईं। ई लोकल हवा रात में ऊपरी हिस्सा सभ के ठंढा हो जाए आ पहाड़ी चोटी के बर्फीला हिस्सन के संपर्क में आवे के कारन ठंढा हो के नीचे घाटी के ओर बहे ले; एह तरीका से ई कैटाबैटिक हवा हवे। ई पहाड़ी ऊँच इलाका आ घाटी से संबंधित हवा हवे आ ठंढा आ कष्टदायक हवा होखे ले। एह हवा के निर्माण में ग्लेशियर सभ के भी योगदान होला आ बर्फीला तूफान आवे की बाद बहे लीं।
फ्रियाजेम
फ्रियाजेम (Friagem), जेकरा अक्सरहा फ्राइजेम भी लिखल जाला (देवनागरी में), एगो ठंढा लोकल हवा हवे जे ब्राजील में बहे ले। ग्रान चाको के इलाका में दक्खिनी ध्रुवीय ठंढा हवा सभ बह के उत्तर की ओर आवे लीं जिनहन के पैम्पेरो कहल जाला; इहे आगे बढ़ के ब्राजील में फ्रियाजेम, पेरू आ बोलीविया में सुराजो (surazo) आ अउरी देसन में गारुआ (garua) कहल जालीं। इनहन के संबंध पेरू तट के एल निनो के घटना सभ से भी होखे ला। एह हवा के आवे पर तापमान गिर जाला।
मदावरम
मदावरम (Madavaram) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार मदावरम के कुल शहरी जनसंख्या 119105 बाटे आ आसपास के उपशहरी इलाका के मिला लिहल जाय तब कुल जनसंख्या 119105 बा। जनसंख्या के हिसाब से ई भारत के 398वाँ शहर बाटे। जनगणना आँकड़ा के मोताबिक एह शहर में लिंगानुपात 989 आ साक्षरता के दर 90.51% बाटे।
मिस यूनिवर्स 2021
प्रतियोगिता के होस्ट के तौर पर स्टीव हार्वे के, आ फॉक्स ब्राडकास्टिंग कंपनी के एकरे ब्रॉडकास्टर के रूप में फिन से वापसी भइल जे पछिला प्रतियोगिता में ना जुड़ल रहल। स्टीव हार्वे के एह बात पर आलोचनों भइल की ऊ बिजेता संधू से मंच पर जानवर के आवाज निकाले के कहलें।
बिजेता लोग के लिस्ट
§ – दर्शक लोग द्वारा टॉप-16 खातिर वोट कइल गइली।'''
बिसेस पुरस्कार
मिस यूनिवर्स के यूट्यूब चैनल के जरिये, मिस बहामास आ मिस चिली के ऑफिशियल रूप से स्पिरिट ऑफ़ कार्निवाल अवार्ड आ सोशल इम्पैक्ट अवार्ड 10 दिसंबर 2021 के दिहल गइल।
11 सितंबर के हमला
11 सितंबर के हमला, 9/11 (नव-एगारऽ) के नाँव से जानल जाला, चार गो आत्मघाती आतंकी हमला रहे जे आतंकवादी इस्लामी चरमपंथी गुट अल काएदा के कइल रहे। मंगर, 11 सितंबर 2001 के भोररिआ, ऊनइस गो आतंकवादी – अल काएदा के मुखिआ ओसामा बिन लादेन के कहला पऽ – उत्तर-पूर्वी अमेरिका से कैलिफोर्निया जात घरी चार गो हवाई जहाजन के उड़ान के बीच मे हथिआ लेलन सन। पांच जाना के तीन गो समूह अउरी चार जाना के एगो समूह मे धइल गइल रहे, जवना मे सभ समूह मे एक जाना अइसन रहे जेकरा हवाई जहाज उड़ावे आवत रहे। एह लोग के मकसद रहे कि बिमानन के अमेरिका के प्रमुख भवनन मे लड़ा दिहल जाव जवना से बड़हन हानि होखे। अपहरन करे वला लोग पहिला दू गो हवाई जहाज के न्यूयॉर्क सिटी के वर्ल्ड ट्रेड सेंटर के उत्तरी आ दक्खिनी टावर मे आ तिसरका विमान के वर्जीनिया के आर्लिंगटन मे पेंटागन मे लड़ा दिहलस। चउथा विमान के वाशिंगटन, डीसी मे एगो संघीय सरकार के भवन से लड़ावे के बिचार रहे, बाकिर एकरे बजाय ई जतरी लोग के बिद्रोह के बाद पेंसिल्वेनिया के शैंक्सविले के बहरी एगो मैदान मे गिर गइल, जे हमला के नाकाम कऽ दिहलस।
हिंदू संप्रदाय
हिंदू संप्रदाय, मत, शाखा, चाहे पंथ अइसन उपपरकार हवें जे हिंदू धर्म के भीतर पावल जालें आ कौनों देवता भा देवी बिसेस पर केंद्रित हवें जइसे कि विष्णु, शिव, शक्ति आ अउरी एही तरीका से। संप्रदाय शब्दावली के इस्तेमाल अइसन शाखा खातिर होखे ला जेकर कौनों बिसेस गुरु आ बिसेस दर्शन होखे।
हिंदू धर्म कौनों बिसेस रूप से केंद्रित मान्यता आ सिद्धांत वाला धरम ना हवे आ बहुत सारा हिंदू लोग एह ब्यापक नाँव के भीतर पावल जाए वाला शाखा भा मत के माने वाला के रूप में अपना के चीन्हे ला। चार गो बिसेस रूप से चलनसार परंपरा भा शाखा सभ में: वैष्णव, शैव, शाक्त आ स्मार्त संप्रदाय शामिल बाड़ें। इनहन के प्रमुख देवता आ रीति-रिवाज सभ में भिन्नता देखे के मिले ला।
बोरा (हवा)
बोरा (Bora) एगो उतरही चाहे उत्तर-पूरुब से बहे वाली लोकल कैटाबैटिक हवा हवे जे एड्रियाटिक सागर के आसपास के इलाका में बहे ले। एह हवा से एड्रियाटिक तट के इटली, स्लोवेनिया आ क्रोएशिया देस प्रभावित होखे लें। आमतौर पर ई एड्रियाटिक के किनारा वाला इलाका में पहाड़ी गैप सभ से नीचे उतरे ले खास क के डिनैरिक ऐल्प्स से।
ई हवा ढाल के सहारे नीचे उतरे भा धँसके ले जेकरा चलते एकरा के कैटाबैटिक हवा में गिनल जाला। ई साल भर में कौनों भी सीजन में बह सके ले हालाँकि, एकर सभसे बेसी बहाव जाड़ा के दिनन में होखे ला। जाड़ा में ई पूरा एड्रियाटिक सागर के इलाका में परभावी हो जाले आ माल्टा तक ले पहुँच सके ले। बाकी समय ई खाली भर समुंद्र के किनारा वाला इलाका में महसूस कइल जाला। अपना सबसे भयानक रूप में एह हवा के तेजी घातक होखे ले आ 100 किमी प्रति घंटा के रफ़्तार तक ले के हो सके ले; अदिमी के ढनका देवे आ गाड़ी पलट देवे के ताकत वाली होखे ले।
बोरा शब्द यूनानी भाषा के बोरस शब्द से आइल हवे जेकर अरथ होला उत्तर दिसा। अइसने नाँव के इस्तेमाल भूमध्य सागर आ काला सागर बेसिन में तटीय इलाका सभ में बहे वाली उत्तर-पूरबी हवा सभ खातिर इस्तेमाल होखे ला। नाँव के इस्तेमाल बुल्गारिया में, काला सागर के इलाका में, रूसी आर्कटिक के नोवा ज़ेमिल्या में आ पच्छिमी अमेरिका में रॉकी परबत से पूरबी ढाल पर उतरे वाली हवा सभ खातिर इस्तेमाल होखे ला।
इलाहाबादी सुरखा
इलाहाबादी सुरखा अमरुत (अमरुद) के एगो खास किसिम हवे जे इलाहाबाद आ आसपास के इलाका सभ में उपजावल जाला। एकर गुद्दा गुलाबी रंग के होला आ ऊपर से फर सेब नियन लाल होला। ई मीठ फल हवे आ एक में खास किसिम के सुगंध होला।
साल 2008 में एकरा के जीआई टैग मिलल।
दबग्राम
दबग्राम (Dabgram) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार दबग्राम के कुल शहरी जनसंख्या 119040 बाटे आ आसपास के उपशहरी इलाका के मिला लिहल जाय तब कुल जनसंख्या 119040 बा। जनसंख्या के हिसाब से ई भारत के 400वाँ शहर बाटे। जनगणना आँकड़ा के मोताबिक एह शहर में लिंगानुपात 949 आ साक्षरता के दर 73.2% बाटे।
आरण्यक (2021 वेब सीरीज)
आरण्यक 2021 में आइल एगो हिंदी वेब सीरीज बा। एह वेब सीरीज के डाइरेक्टर विनय वाइकुल बाड़ें। सीरिज के पहिला सीज़न (आठ गो एपिसोड) नेटफ्लिक्स पर आ चुकल बा।
सीरीज में मुख्य कलाकार लोगन में रवीना टंडन, परमब्रत चट्टोपाध्याय आ आशुतोष राणा बा लोग।
बर्ग
बर्ग (Berg wind; अरथ: पहाड़ के हवा ) दक्खिन अफिरका में बहे वाली एगो लोकल हवा हवे। ई दक्खिनी अफिरका के सेंट्रल पठार के ढाल से नीचे के ओर बहे वाली कैटाबैटिक हवा हवे। ई गरम आ सूखल होखे ले, एडियाबेटिक प्रासेस के चलते। ई फॉन हवा के एगो प्रकार भा किसिम हवे।
एकरे नाँव बर्ग (पहाड़) विंड (हवा) के मतलब होला "पहाड़ के हवा"।
दार्जिलिंग
दार्जिलिङ्ग (Darjiling) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार दार्जिलिङ्ग के कुल शहरी जनसंख्या 118805 बाटे आ आसपास के उपशहरी इलाका के मिला लिहल जाय तब कुल जनसंख्या 132016 बा। जनसंख्या के हिसाब से ई भारत के 401वाँ शहर बाटे। जनगणना आँकड़ा के मोताबिक एह शहर में लिंगानुपात 1007 आ साक्षरता के दर 93.85% बाटे।
पोनेंटे
पोनेंटे (Ponente) भा पोनेंते भूमध्यसागरीय क्षेत्र में बहे वाली पछुआ हवा हवे। एह शब्द के उत्पत्ती दिशा के आधार पर हवे, एकरे बिपरीत पुरुआ हवा के भूमध्य सागरीय इलाका में लेवांटे भा लेवांते कहल जाला। अंग्रेजी के ई नाँव मूल लैटिन भाषा से वाया इटैलियन आइल हवे।
गंगापुर
गंगापुर (Gangapur) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार गंगापुर के कुल शहरी जनसंख्या 119090 बाटे आ आसपास के उपशहरी इलाका के मिला लिहल जाय तब कुल जनसंख्या 130030 बा। जनसंख्या के हिसाब से ई भारत के 399वाँ शहर बाटे। जनगणना आँकड़ा के मोताबिक एह शहर में लिंगानुपात 895 आ साक्षरता के दर 79.12% बाटे।
हिंदुत्व
हिंदुत्व एगो राजनीतिक बिचारधारा हवे जे हिंदू राष्ट्रवाद के सांस्कृतिक रूप से न्यायसंगत ठहरावे ले।  एह राजनीतिक बिचारधारा (आइडियोलॉजी) के रचना विनायक दामोदर सावरकर द्वारा 1923 में कइल गइल। ई आइडियोलॉजी राष्ट्रीय स्वयंसेवक संघ (आरएसएस), विश्व हिंदू परिषद, भारतीय जनता पार्टी आ अन्य दोसर संस्था-संगठन सभ द्वारा इस्तेमाल कइल जाले,  जिनहन के समेकित रूप से संघ परिवार कहल जाला।
हिंदुत्व आंदोलन के दक्खिनपंथी अतिवाद के एगो रूप मानल जाला, आ 'परंपरात रूप में लगभग फासिस्ट' मानल जाला जे बहुमत के एकरूपतावाद आ सांस्कृतिक बर्चस्व के आपन आदर्श बनावे ला। कुछ लोग हिंदुत्व के अलगाववादी बिचारधारा (सेप्रेटिस्ट आइडियोलॉजी) के रूप में बर्णित करे ला।  कुछ बिश्लेष्क लोग हिंदुत्व के पहिचान फासीवाद से करे के ऊपर बिबाद करे ला आ एकरा के अतिवादी पुरातनपंथी धारणा भा एथनिक एब्सोल्यूटिज्म के रूप में देखे ला।
पैम्पेरो
पैम्पेरो (Pampero) एगो लोकल हवा हवे जे पंपास इलाका में बहे ले। ई दक्खिनी ध्रुवीय वायुराशि के अचानक उत्तर की ओर बढ़े आ पम्पास के क्षेत्र में प्रवेश करे वाली हवा हवे; अकसर तेजी के साथ ठंढा फ्रंट के रूप में आगे बढ़े ले। ई ठंढा हवा हवे आ एकरे प्रस्फोट (बर्स्ट) के चलते तापमान में कमी आवे ले।
एह हवा से ब्राजील, अर्जेंटाइना, उरुग्वे, पराग्वे, आ बोलीविया प्रभावित होखे लें। इहे हवा आगे बढ़ के ब्राजील में फ्रियाजेम के नाँव से आ बोलीविया आ पेरू में सुराजो आ अउरी देसन में गारुआ के नाँव से जानल जाली।
पैम्पेरो ठंढा आ सूखल हवा हवे जे अचानक बर्स्ट (फाट पड़ेल) के रूप में आवे ले आ कुछे समय खातिर बहे ले।
जगह
जगह शब्द के नीचे दिहल अरथ हो सके लें:
बियोनसे
बियॉन्से गज़ेल नोवेल्स कार्टर (जनम: 4 सितंबर 1981) एगो अमेरिकी गवईया, नर्तकी, अभिनेत्री बाड़ी। संगीत, नृत्य आ फैशन मे हिनकर परभवसाली जोगदान हिनकरा के एगो वैश्विक पहिचान दियवले बाटे। ह्यूस्टन मे जनमल आ पिसैल, बियोनसे लइकाइं मे बहुते गावे आ नाचे के प्रतिजोगिता मे भाग लिहले रही। 1990 के दसक के अंत मे ई परसिद्ध भइली।
डेस्टिनिज़ चाइल्ड के बाद बियोनसे आपन एकल एल्बम डेंजरस्ली इन लव 2003 मे अनली जेहमे "क्रेज़ी इन लव" आ "बेबी बॉय" गीत बिलबोर्ड हॉट 100 मे पहीलका स्थान प रहल। ई एल्बम बछर कर सभसे सफ़ल एल्बम रहल आ एकरा से हुनकरा पांच गो ग्रैमी पुरस्कार मिलल। 2005 मे डेस्टिनिज़ चाइल्ड के टुटला के बादि बियोनसे आपन दोसरका एकल एल्बम ब'डे 2006 मे रिलीज़ कइली जेमे हिट गीत "इर्रिप्लेसेबल" आ "ब्युटिफ़ुल लायर" रहे। हुनकर तिसरका एकल एल्बम ''आय एम... साशा फ़िर्स 2008 मे आइल जेकरा मे चार गो व्यापारिक तौर प सफ़ल गाना —"इफ़ आय वर अ बॉय", "सिंगल लेडिज़ (पुट अ रिंग ऑन इट)", "हेलो" आ "स्विट ड्रिम्स" रहे। इ एलबम हुनकरा छव गो ग्रैमी पुरस्कार दियवइलस आ एगो राति मे सभसे बेसी ग्रैमी पुरस्कार जिते वाला पहिलका मेहरारू बनि गइली। तिन बरस बादि बियोनसे आपन चउथा एकल एल्बम "4" (2011) रिलीज़ कइली जे हूनकरा बिलबोर्ड'' 200 के पहिलका पायदान प रहे आला लगातार चउथा अल्बम रहल। हेकरा से ऊ दोसरका मेहरारू कलाकार आ तिसरका कलाकार बनि गइली जेकर चार गो एल्बम चार्ट के पहिलका क्रमांक प रहल।
संगित काज के बादि बियोनसे अभिनय कला मे अइली। उ 2001 मे बनल संगितमय फिलिम कार्मेन: अ हिप हॉपेरा से पदार्पण कइली आ बादि मे ऑस्टिन पॉवर्स इन गोल्डमेम्बर (2002) आ ड्रिमगर्ल्स (2006) खानी बड फ़िल्मन मे काज कइली जेकरा ला हुनकरा के दुगो गोल्डन ग्लोब पुरस्कारों ला नामांकन मिलल। उ 2008 मे बनन कैडिलैक रेकॉर्ड्स मे अभिनय किया। 2004 मे बियोनसे आ हुनकर माई मिलके आपन पारिवारिक फ़ैशन शृंखला हाउस ऑफ़ डेरिऑन चालू कईल। 2010 मे उ लोग फ़ोर्ब्स के बिश्व कर 100 सभसे बेसी बरियार आ प्रभावपुर्ण गायकन के सूची पहिलका स्थान प आ होकर बिश्व कर 100 सभसे बेसी बरियार आ प्रभावपुर्ण सिलेब्रिटी के सूची मे दुसरका स्थान प रहली।
बियोनसे के काज हुनकरा कए गो पुरस्कार आ मान दियवले बा जेकरा मे 16 गो ग्रैमी पुरस्कार, 11 गो एमटीवी वीडियो म्युज़ीक पुरस्कार, एगो बिलबोर्ड मिलेनियम पुरस्कार आ हॉलिवुड वॉक ऑफ़ फ़ेम मे डेस्टिनिज़ चाइल्ड संघे एक सितारा बा। 2009 मे बिलबोर्ड हुनकरा 2000 के दशक कर उच्च रेडियो कलाकार का मन देलस। मई 2010 ले बियोनसे अमेरिका मे 1.2 करोड़ एल्बम की बेचले रही। जनवरी 2012 ले हुनकर 7.5 करोड रेकॉर्ड बिश्वभर मे बेचाइल रहे।
सुरुआती जिनगी आ कैरियर
बियॉन्से गज़ेल नोवेल्स, के जनम 4 सितंबर 1981 के ह्यूस्टन, टेक्सास मे सेलेस्टिन "टीना" नोवेल्स (née Beyonce), जे हेयरड्रेसर आ सैलून के मालिक रही, आ मैथ्यू नोवेल्स, जे जेरोक्स के बिक्री प्रबंधक रहन, के घरे भइल; टीना लुइसियाना क्रियोल हई, आ मैथ्यू अफिरकी अमेरिकी हवन। बियॉन्से के छोट बहिन सोलेंज नोवेल्सो एगो गवइआ हई आ डेस्टिनीज चाइल्ड ला बैकअप डांसर रहल बाड़ी। सोलेंज आ बियॉन्से पहिली बहिन बाड़ी जिनहन के नंबर वन एल्बम रहल।
बियॉन्से के नाना-नानी, लुमास बियॉन्से आ एग्नेज डेरेओन (ओडिलिया ब्रौसार्ड आ यूजीन डिरूएन के बेटी) फ्रेंच भासी लुइसियाना क्रियोल रहल लोग, जिनहन के जड़ न्यू आइबेरिया मे रहल। बियॉन्से के क्रियोल मानल जाला, जवन की इनकर अजो-आजी लोग रहल। अपना महतारी के देने से, बियॉन्से फ्रांस के दक्खिन-पच्छिम के कय गो फ्रांसीसी कुलीन लोग के बंसज बाड़ी, जेकरा मे 9वीं सदी से ले के विस्कॉन्ट डी बेअर्न के परिवार आ विस्कॉन्ट डी बेलजुंस के परिवारो बा। ई जीन-विंसेंट डी अब्बाडी डी सेंट-कास्टिन के बनज हई, जे एगो फ्रांसीसी धनी बेकत आ सैन्य नेता रहन जे एकेडिया मे अंगरेज सभ के खिलाफ मूल निवासी अबेनाकी के संगे लड़ाई लड़ले रहन, आ एकेडियन नेता जोसेफ ब्रौसार्ड ओ के। इनकर चउथा परदादी मैरी-फ्रांसोइस त्राहन के जनम 1774 मे फ्रांस के बेले आइल पऽ बसल बैंगोर मे भइल। त्राहन एकेडियन लोग के बेटी रही जे ब्रिटिस देस निकाला के बाद बेले आइ के सरन लेले रहली। एस्टेट्स ऑफ ब्रिटनी बेले आइल के जमीन सभ 78 गो एकेडियन परिवार आ पहिले से बसल निवासी लोग के बीचे बखरा लगा दिहले रहे। त्राहन परिवार दस बरिस से ढेर समय ले बेले आइल पऽ रहल आ एकरे बाद ऊ लोग लुइसियाना मे आप्रवास कइल, जहाँ इनके बियाह एगो ब्रौसार्ड के वंशज से भइल। बियॉन्से उनके वंश पर शोध कइली आ ​​पता चलल कि ऊ एगो गुलाम मालिक के वंशज हवे जे उनके गुलाम से बियाह कइले रहल। इनकर महतारीओ दूर के यहूदी, स्पेनिश, चीनी आ इंडोनेशियाई मूल के हई।
बियॉन्से के कैथोलिक रूप से पोसल गइल बा आ ह्यूस्टन के सेंट मैरी मोंटेसरी स्कूल से इनकर पढ़ाई भइल बा, जहाँ ऊ नाच के कक्षा मे नाम लिखववली। इनकर गवइ के खोज तब भइल जब नाच सिखावे वाली डार्लेट जॉनसन एगो गीत गावे लगली आ ऊ एकरा के खतम कइली, उहो ऊपर के सुर लगा के। सात साल के उमिर मे स्कूल टैलेंट शो जीतला के बादो बियॉन्से के संगीत आ परफार्मेंस मे रुचि जारी रहल, शो मे जॉन लेनन के "इमैजिन" गा के बियॉन्से 15/16 बरिस के लइकन के हरा दिहली। 1990 के दसक के अंत मे, बियॉन्से ह्यूस्टन के एगो संगीत स्कूल पार्कर एलिमेंटरी स्कूल मे नाम लिखववली जहाँ ऊ स्कूल के गवइअन संगे गावत रही। एकरे अलावा ऊ हाई स्कूल फॉर द परफॉर्मिंग एंड विजुअल आर्ट्स मे पढ़ाई कइली आ बाद मे एलिफ एल्सिक हाई स्कूलो मे पढ़ाई कइली। बियॉन्से सेंट जॉन यूनाइटेड मेथोडिस्ट चर्च मे दू साल ले एकलवादक के रूप मे गायन दल के सदस्यो रही।
जबे बियॉन्से आठ बरिस के रहली तबे उनकर भेंट लाटाविया रॉबर्सन से ऑल-गर्ल एंटरटेनमेंट ग्रुप के एगो ऑडिशन मे भइल। एह लोग के तीन गो अउरी लइकिन साथे गर्ल्स टाइम नाँव के एगो ग्रुप मे राखल गइल, आ ई लोग ह्यूस्टन के टैलेंट शो सर्किट पर रैप आ डांस कइलस। समूह के देखला के बाद आर एंड बी निर्माता अर्ने फ्रेगर ई लोग के अपना नॉर्दर्न कैलिफोर्निया स्टूडियो मे ले अइले आ स्टार सर्च मे रखलें जे ओह घड़ी के नेशनल टीवी पऽ सभसे बड़ टैलेंट शो रहे। गर्ल्स टाइम जिते ना पइलस आ बाद मे बियॉन्से कहली कि ऊ लोग जवन गीत पेस कइलस ऊ नीमन ना रहे 1995 मे बियॉन्से के बाबू एह समूह के प्रबंधन करे ला अपना नौकरी छोड़ि दिहलें। एकरा से बियॉन्से के परिवार के आमदनी आधा हो गइल अउरी उनकर माइ-बाबू के आपन घर अउरी गाड़ी बेच के अलग-अलग अपार्टमेंट मे रहे के पड़ल। मैथ्यू मूल लाइन-अप के चार कर दिहलें आ ई समूह अन्य स्थापित आर एंड बी गर्ल ग्रुप सभ खातिर एगो ओपनिंग एक्ट के रूप में परफार्म करत रहल। ई लइकियन के रिकार्ड लेबल सभ से पहिले ऑडिशन दिहल गइल आ अंत मे इलेक्ट्रा रिकार्ड्स मे साइन कइल गइल, कुछ समय खातिर अटलांटा रिकार्ड्स में आ गइलें आ अपना पहिली रिकार्डिंग पर काम कइलें, बाकी कंपनी द्वारा इनहन के काट दिहल गइल। एहसे परिवार पऽ अउरी तनाव पैदा हो गइल अवुरी बियॉन्से के माइ-बाबू अलग हो गइल लोग। 5 अक्टूबर 1995 के ड्वेन विगिन्स के ग्रास रूट्स एंटरटेनमेंट एह समूह के साइन कइलस। 1996 मे ई लइकी लोग सोनी म्यूजिक संगे समझौता के तहत आपन पहिला एल्बम रिकार्ड कइल शुरू कइलस, नोल्स परिवार फेर से एक हो गइल, एह समूह के कोलंबिया रिकार्ड्स के साथ अनुबंध मिलल।
ब्लू नॉर्दर
ब्लू नॉर्दर (Blue Norther) चाहे टेक्सा(स) नॉर्दर (Texas Norther) अमेरिका के टेक्सा(स) राज्य में होखे वाली मौसमी घटना हवे जेह में उत्तर के ओर से तेजी के साथे कोल्ड फ्रंट आवे ला आ एकरे आवे पर तेज उतरही हवा बहे ले आ मौसम अचानक ठंढा हो जाला। आसमान के गाढ़ नीला चाहे करिया हो जाए के कारन एकरे नाँव में बुलू लागल हवे आ उत्तर से आवे के कारन एकरा के नॉर्दर कहल जाला।
बिहार के लोगन के लिस्ट
ई भारतीय राज्य बिहार के उल्लेख-जोग लोगन के लिस्ट ह।
ग्रीन टी
ग्रीन टी (green tea; हरियर चाय) एक किसिम के पेय हवे जे अइसन चायपत्ती से बनावल जाला जे ओह तरीका से ना सुखावल आ ऑक्सीडेशन करावल होखे लीं जइसे कि ऊलांग चाय भा करिया चाय (ब्लैक टी) के पत्ती तइयार कइल गइल होखे लीं। एकर उत्पत्ती चीन देस में भइल आ अब ई पूरा दुनियाँ में एगो पॉपुलर पेय बन चुकल बाटे।
लोकेशन-आधारित सर्विस
लोकेशन-आधारित सर्विस (Location-based service चाहे संछेप में LBS) अइसन सॉफ्टवेयर सर्विस होखे लीं जे भूगोलीय लोकेशन आधारित डेटा आ जानकारी के इस्तेमाल कइ के कौनों किसिम के सेवा (सर्विस) सॉफ्टवेयर इस्तेमाल करे वाला बेकति ले पहुँचावे ला।
सम्राट
Ashoka shamrath is the brave warrior
बनारसी साड़ी
बनारसी साड़ी एगो बिसेस किसिम के साड़ी हऽ जे शहर बनारस आ आसपास के इलाका में हथकरघा पर बीनल जाले। रेशम (सिल्क) के ऊपर सोना-चानी के तार के कढ़ाई आ जरी, भा रंगीन रेशम के सूत के कढ़ाई के काम वाली ई साड़ी भारत के सभसे बेहतरीन साड़ी सभ में गिनल जाए वाली साड़ी हईं जे औरत लोग बहुत खास मोका पर पहिरे ला। बहुधा ई बियाह के समय दुलहिन के पोशाक होखे ला।
महीन रेशम के सूत से बनल आ ओहपर कढ़ाई के कारन ई साड़ी भारी होखे लीं। कढ़ाई आ जरी के काम जेतने बेसी होला साड़ी के वजन, बीने में लागे वाला समय आ दाम ओतने बेसी होला।
पछिला कुछ समय में बनारसी बुनकर लोग के बहुत संकट के सामना करे के पड़ल आ एह साड़ी सभ के उद्योग पर खतरा पैदा भऽ गइल रहल। एह में मुख्य कारन मशीन द्वारा अइसने मिलत-जुलत साड़ी के बिनाई क के गुजराती ब्यापारी लोग आ चीन के बनल साड़ी के ब्यापारी लोग बजार के अइसन साड़ी से भर दिहलें जे बनारसी के नाँव से बिकायँ।
बार्शी
बार्शी (Barshi) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार बार्शी के कुल शहरी जनसंख्या 118722 बाटे आ आसपास के उपशहरी इलाका के मिला लिहल जाय तब कुल जनसंख्या 118722 बा। जनसंख्या के हिसाब से ई भारत के 402वाँ शहर बाटे। जनगणना आँकड़ा के मोताबिक एह शहर में लिंगानुपात 953 आ साक्षरता के दर 85.77% बाटे।
एटा
एटा (Etah) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार एटा के कुल शहरी जनसंख्या 118517 बाटे आ आसपास के उपशहरी इलाका के मिला लिहल जाय तब कुल जनसंख्या 131023 बा। जनसंख्या के हिसाब से ई भारत के 403वाँ शहर बाटे। जनगणना आँकड़ा के मोताबिक एह शहर में लिंगानुपात 894 आ साक्षरता के दर 84.55% बाटे।
सेरगढ़ के किला
सेरगढ़ के किला चाहे भुरकुंडा किला बिहार के सासाराम मे एगो किला बाटे। ई एगो 800 फीट ऊँच पठार प बा जेकरा शेर शाह सूरी इस्तेमाल करत रहन। अगम आ सघन बन मे होखला के चलते ई पठार के नीच्चे से ना लउके आ पठार दुर्गावती नदी के आर प बाटे।
इतिहास
ई किला शेर शाह सूरी 1540 से 1545 से बीच मे बनववले रहन।
जगदीशपुर
जगदीशपुर भारतीय राज्य बिहार के भोजपुर जिला में एगो कस्बा आ नगर पंचायत बाटे। ई एही नाँव के सब-डिवीजन (अनुमंडल) के मुख्यालयो हवे आ ब्रिटिश शासन के दौरान जगदीशपुर राज के केंद्र रहल। एहिजे के बाबू कुँवर सिंह 1857 के बिद्रोह में बिहार आ पूर्वांचल के हिस्सन में ईस्ट इंडिया कंपनी के खिलाफ लड़ाई लड़ले रहलें।
झुंझनू
झुंझनू (Jhunjhunun) भारत के राजस्थान राज्य मे एक ठो शहर बा।
जनसांख्यिकी
साल 2011 के जनगणना अनुसार झुंझनू के कुल शहरी जनसंख्या 118473 बाटे आ आसपास के उपशहरी इलाका के मिला लिहल जाय तब कुल जनसंख्या 118473 बा। जनसंख्या के हिसाब से ई भारत के 404वाँ शहर बाटे। जनगणना आँकड़ा के मोताबिक एह शहर में लिंगानुपात 925 आ साक्षरता के दर 73.58% बाटे।
मुहर्रम
मुहर्रम भा मोहर्रम मुसलमानी कलेंडर (हिजरी कलेंडर) के पहिला महिन्ना ह। मुसलमान लोग एकरा के रमजान के बाद दुसरा सभसे पबित्र महीना माने ला। एही महीना के दसईं तिथी (दस मुहर्रम) के आशूरा पड़े ला जे शिया आ सुन्नी दुनों फिक्ह के मुसलमान लोगन खातिर महत्व के दिन होला।
चिकमंगलूर
चिकमंगलूर (Chikmagalur) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार चिकमंगलूर के कुल शहरी जनसंख्या 118401 बाटे आ आसपास के उपशहरी इलाका के मिला लिहल जाय तब कुल जनसंख्या 118401 बा। जनसंख्या के हिसाब से ई भारत के 405वाँ शहर बाटे। जनगणना आँकड़ा के मोताबिक एह शहर में लिंगानुपात 1017 आ साक्षरता के दर 90.25% बाटे।
त्रावणकोर
त्रावणकोर साम्राज्य, जेकरा के तिरुविथमकूर क साम्राज्य के नाँव से भी जानल जाला, c. 1729 से 1949 ई. तक के एगो भारतीय साम्राज्य रहे। एकरे ऊपर पद्मनाभपुरम के त्रावणकोर शाही परिवार आ बाद में तिरुवनंतपुरम क शासन रहल। अपना चरम पर, एह साम्राज्य क चौहद्दी आज के केरल के दक्खिन क अधिकतर हिस्सा (इदुक्की, कोट्टायम, आलाप्पुझा, पठानमथिट्टा, कोल्लम, आ तिरुवनंतपुरम जिला, एर्नाकुलम जिला के प्रमुख हिस्सा, त्रिशूर जिला के पुथेनचिरा गाँव) आ आज के समय के तमिलनाडु क सबसे दक्खिनी हिस्से (कन्याकुमारी जिला आ तेनकासी जिला के कुछ हिस्सा) के पड़ोसी कोची साम्राज्य में इरिंजलाकुडा कूडलमनिक्यम मंदिर के ठचूदया कैमल क एन्क्लेव तक रहल।
मिसिसिपी डेल्टा
मिसिसिपी नदी डेल्टा एगो नदी डेल्टा हवे जे मिसिसिपी नदी के समुंदर में मिले के अस्थान पर बने ला, मेक्सिको के खाड़ी में बने वाला ई डेल्टा के इलाका अमेरिका के दक्खिनी-पूरबी हिस्सा में लुइसियाना राज्य में पड़े ला। एह डेल्टा के बिस्तार 3 e6acre रकबा पर बा जे वरमिलियन के खाड़ी से ले के चैंडेल्योर दीप तक ले पसरल बाटे। ई नदी डेल्टा मैक्सिको के खाड़ी के आ लुइसियाना के समुंद्र किनारे के नम-मैदान के हिस्सा हवे। अमेरिकी भूबिज्ञानिक सोसाइटी (USGS) के मोताबिक ई डेल्टा दुनियाँ के सभसे बड़ डेल्टा सभ में 7वाँ अस्थान पर बाटे जहाँ 2.7 e6acre एरिया पर समुंद्र-तटीय नम-मैदान बाड़ें आ अमेरिका के मुख्य भूमि के एश्चुअरी-दलदल सभ के 37% हिस्सा एहिजे बा। ई समुंद्र-तीरे के इलाका अमेरिका के मुख्य भूईं के सभसे बड़का बहाव थाला हवे आ लगभग मुख्य भूमि के 41% एरिया के जलबहाव के मैक्सिको के खाड़ी में चहुँपावे ला जेकर रफ्तार 470000 cuft/s होखे ले।
जॉनी बैरस्टो
जोनाथन मार्क बैरस्टो (जनम 26 सितंबर 1989) जिनका के जॉनी बैरस्टो (अंग्रेजी:- Jonny Bairstow) के नाँव से जानल जाला, इंग्लैंड के क्रिकेट खेलाड़ी हवें। ई अंतररास्ट्रीय क्रिकेट में इंग्लैंड के टीम में खेले लें आ उहाँ बिकेटकीपर-बैट्समैन हवें। अपना घरेलू क्रिकेट में ई यॉर्कशायर से खेले लें। भारत के भारतीय प्रधान संघ (आईपीएल) में ई सनराइजर्स हैदराबाद के टीम में बाड़ें।
प्लेबैक सिंगर
प्लेबैक सिंगर (playback singer) अइसन गायक कलाकार होखे लें जिनहन लोगन के आवाज में गीत रिकार्ड क लिहल जाला आ फिर एह रिकार्डिंग के फिलिम सभ में इस्तेमाल कइल जाला। प्लेबैक सिंगर लोग साउंडट्रैक रिकार्ड करा देला आ फिलिम में जेकरा ऊपर ई गाना शूट होखे ला ऊ एक्टर/ऐक्ट्रेस लोग गाना के बोल पर मुँह चलावे ला जेकरा के लिप-सिंकिंग कहल जाला; असली गायक/गायिका फिलिम में स्क्रीन पर ना लउके लें।
मिसिसिपी डेल्टा
हाले में एगो खबर आइल रहल कि एह डेल्टा के एगो शहरी इलाका में महात्मा गाँधी के मूर्ती लगावल जाई।
प्लेबैक सिंगर
हिंदी भाषा में एह लोगन के पार्श्वगायक/पार्श्वगायिका कहल जाला
जेतपुर-नवगढ
जेतपुर-नवगढ (Jetpur Navagadh) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार जेतपुर-नवगढ के कुल शहरी जनसंख्या 118302 बाटे आ आसपास के उपशहरी इलाका के मिला लिहल जाय तब कुल जनसंख्या 118302 बा। जनसंख्या के हिसाब से ई भारत के 406वाँ शहर बाटे। जनगणना आँकड़ा के मोताबिक एह शहर में लिंगानुपात 903 आ साक्षरता के दर 82.12% बाटे।
नवाबगंज चिरई बिहार
सरीसृप
अभयारण्य में पावल जाए वाला प्रमुख सरीसृप सभ में कोबरा, वाइपर, करइत, धामिन आ पानी के साँप बाड़ें।
कोबरा कई तरह के एलापिड साँप के आम नाम ह जवना में से अधिकतर नाजा जीनस के हवें।
वाइपेरिडी ( vipers ) दुनिया के ज्यादातर हिस्सा में पावल जाए वाला जहरीला साँप सभ के परिवार हवे, अंटार्कटिका, ऑस्ट्रेलिया, हवाई, मेडागास्कर, न्यूजीलैंड, बिबिध अउरी अलग-थलग दीप सभ आ आर्कटिक सर्कल के उत्तर में छोड़ के।
आम करइत ( Bungarus caeruleus ), जेकरा के भारतीय करैत भा ब्लू करैत भी कहल जाला ) भारतीय उपमहाद्वीप के जंगल में पावल जाए वाला बंगारस जीनस के जहरीला साँप के एगो प्रजाति हवे। ई "बड़का चार" प्रजाति के सदस्य हवे, भारत में मनुष्य पर सभसे ढेर साँप के काट इहे प्रजाति देला।
धामिन सदस्य हवें – राजा साँप, दूध के साँप, बेल के साँप आ नील साँप के साथे – कोलुब्रिडी परिवार के उपपरिवार कोलुब्रिने के। ई मध्यम से बड़हन कंस्ट्रिक्टर हवें आ उत्तरी गोलार्ध के बहुत सारा हिस्सा में पावल जालें। इ मुख्य रूप से कृंतक आ चिरई के खाला।
अलग अलग साँप के पनिहा साँप कहल जाला। "पानी के साँप" के इस्तेमाल कबो-कबो कौनों भी साँप खातिर वर्णनात्मक शब्द के रूप में भी कइल जाला जे मीठा पानी में या एकरे लगे काफी समय बितावे लें, जइसे कि एक्रोकोर्डिडी परिवार से संबंधित कौनों भी प्रजाति। इनहन के समुद्री साँप सभ से भ्रमित ना कइल जाय, जे मुख्य रूप से या पूरा तरीका से समुंद्री वातावरण में रहे लें।
हिरण पार्क
अभयारण्य के आसपास हिरण खातिर एगो छोट पार्क के स्थापना कइल गइल बा। पार्क में चित्तीदार आ बार्किंग हिरण बाड़े। ई अभयारण्य के मुख्य आकर्षण सभ में से एक हवे।
रहे के अस्थान
अभयारण्य के भीतर रेस्तरां आ चिल्ड्रेन पार्क के साथे बिस्तर आ ठहरल वाला गेस्टहाउस के इंतजाम बा।
संदर्भ दिहल गइल बा
<references group="" responsive="1">
ओपेनहाइमर (फिलिम)
ओपेनहाइमर (Oppenheimer; ओपनहाइमर) 2023 में आइल एगो जीवनी (बायोपिक) थ्रिलर फिलिम बा। क्रिस्टोफर नोलन एकर लेखक आ डाइरेक्टर बाड़ें। किया बर्ड आ मार्टिन शेरविन के लिखल जीवनी अमेरिकन प्रोमेथस (2005) पर आधारित एह फिलिम में अमेरिकी सैद्धांतिक भौतिकीविद रॉबर्ट जे. ओपनहाइमर के जिनगी देखावल गइल बा, जिनकर प्रमुख भूमिका पहिला परमाणु हथियारन के बिकास करे में रहल — जे मैनहटन प्रोग्राम के नाँव से जानल गइल आ जेकरा से परमाणु जुग के सुरुआत भइल। फिलिम में किलियन मर्फी मुख्य रोल में बाड़ें आ एमिली ब्लंट उनुकर मेहरारू कैथरीन ओपनहाइमर के रोल कइले बाड़ी। मैनहटन प्रोग्राम के डाइरेक्टर जनरल लेस्ली ग्रूव्ज के रोल मैट डेमन द्वारा कइल गइल बा। फिलिम के अउरी मुख्य कलाकार लोगन में रॉबर्ट डाउनी जूनि., फ्लोरेंस पुघ, जोश हार्नेट, केसी अफ्लेक, रामी मलेक आ केनेथ ब्रनाघ शामिल बा लोग।
फिलिम के प्रीमियर पेरिस के ]]ले ग्राँ रेक्स]] में 11 जुलाई 2023 के भइल आ यूनिवर्सल पिक्चर्स द्वारा 21 जुलाई 2023 के एकरा के अमेरिका आ यूके के बीछल थियेटर सभ में रिलीज कइल गइल। फिलिम के रिलीज के बाद समालोचक लोग के तारीफ हासिल भइल।
गुडिवाडा
गुडिवाडा (Gudivada) भारत के आंध्र प्रदेश राज्य मे एक ठो शहर बा।
जनसांख्यिकी
साल 2011 के जनगणना अनुसार गुडिवाडा के कुल शहरी जनसंख्या 118167 बाटे आ आसपास के उपशहरी इलाका के मिला लिहल जाय तब कुल जनसंख्या 118167 बा। जनसंख्या के हिसाब से ई भारत के 408वाँ शहर बाटे। जनगणना आँकड़ा के मोताबिक एह शहर में लिंगानुपात 1001 आ साक्षरता के दर 81.64% बाटे।
एंड्रॉइड
एंड्रॉइड (Android) एगो मोबाइल ऑपरेटिंग सिस्टम हवे जे टचस्क्रीन वाला मोबाइल आ टैबलेट सभ खातिर बनावल गइल हवे। ई ऑपरेटिंग सिस्टम लिनक्स कर्नेल आ अउरी खुला स्रोत वाला सॉफ्टवेयर सभ पर बनावल गइल हवे। एकरा के ओपन हैंडसेट एलायंस नाँव के डेवलपर लोगन के एगो एलायंस द्वारा बनावल गइल बा आ बानिज्यिक रूप से ई गूगल द्वारा स्पांसर कइल हवे।
बालेश्वर
जनसांख्यिकी
साल 2011 के जनगणना अनुसार बालेश्वर के कुल शहरी जनसंख्या 118162 बाटे आ आसपास के उपशहरी इलाका के मिला लिहल जाय तब कुल जनसंख्या 177557 बा। जनसंख्या के हिसाब से ई भारत के 409वाँ शहर बाटे। जनगणना आँकड़ा के मोताबिक एह शहर में लिंगानुपात 962 आ साक्षरता के दर 88.09% बाटे।
बाराँ
बाराँ (Baran) भारत के राजस्थान राज्य में एक ठो शहर बा।
मोबाइल एप
एप सभ के आमतौर प मोबाइल ऑपरेटिंग सिस्टम के मालिक कंपनी सभ अपना प्लेटफार्म पर उपलब्ध करावे लीं जहाँ से इन्हाना के डाउनलोड क के इंस्टाल कइल जा सके ला। उदाहण खाती एंड्रॉइड फोन सभ खाती गूगल के प्लेस्टोर अइसन प्लेफार्म हवे जहाँ से एप डाउनलोड कइल जा सके लें।
बाराँ
जनसांख्यिकी
साल 2011 के जनगणना अनुसार बाराँ के कुल शहरी जनसंख्या 117992 बाटे आ आसपास के उपशहरी इलाका के मिला लिहल जाय तब कुल जनसंख्या 117992 बा। जनसंख्या के हिसाब से ई भारत के 410वाँ शहर बाटे। जनगणना आँकड़ा के मोताबिक एह शहर में लिंगानुपात 932 आ साक्षरता के दर 80.25% बाटे।
फिल्मफेयर अवार्ड
फिल्मफेयर अवार्ड (Filmfare Awards) सभ के तहत भारतीय हिंदी भाषा के फिलिम इंडस्ट्री में कला आ टेक्निकल क्षेत्र में बेहतरीन प्रदर्शन खातिर कई गो अवार्ड दिहल जालें। फिल्मफेयर अवार्ड सेरेमनी भारतीय फिलिम जगत के सभसे परसिद्ध इवेंट हवे। टाइम्स ग्रुप के फिल्मफेयर नाँव के पत्रिका द्वारा ई अवार्ड 1954 में सुरू कइल गइल रहे, ठीक ओही साल भारत में राष्ट्रिय फिलिम अवार्ड सभ के सुरुआत भइल। सुरुआत में इनहन के "क्लेयर अवार्ड्स" चाहे "द क्लेयर्स" कहल जाय; क्लेयर मेंडोंका ओह समय टाइम्स ऑफ़ इंडिया अख़बार के संपादक रहलीं।
बर्तोल्त ब्रेष्त
युगेन बर्तोल्त फ्रेडरिष ब्रेष्त (10 फरवरी 1898 — 14 अगस्त 1956) जिनके बर्तोल्त ब्रेष्त के नाँव से जानल जाला, जर्मन रंगमंचकार, नाटककार आ कवी रहलें। जर्मन साम्राज्य के समय में बवेरिया के औग्सबुर्ग में जनमल ब्रेष्त वीमर शासन के दौरान म्युनिख़ में थियेटरकर्मी के रूप में सफल भइलें, ओकरे बाद 1924 में बर्लिन आ गइलेन। इहाँ ऊ कुर्त वे'ल के साथे थ्रिपेनी ओपरा लिखलें आ एकरे बाद ऑस्ट्रियाई कंपोजर हान्स एइस्लर के साथे इनके जोड़ी जमल। एह दौर में ब्रेष्त मार्क्सबादी बिचारधारा अपना लिहलें। ऊ थियेटर से संबंधी सिद्धांत लिखलें (Lehrstücke)।
नाजी काल में, इनका के देसनिकाला में रहे के पड़ल, पहिले ई स्कैंडिनेविया में रहलें आ बाद में दुसरे बिस्वजुद्ध के समय में अमेरिका में। जुद्ध के बीते पर ब्रेष्त पूरबी बर्लिन लवटलें आ उहाँ बर्लिनर एन्सेंबल नाँव के थियेटर कंपनी शुरू कइलेन। एह में इनके मेहरारू हेलेन वी'गल साथ दिहली जे लमहर समय से इनके सहजोगीयो रहली।
चंदन
चंदन (ठेठ उच्चारण: च'नन) चाहे चंदन के लकड़ी (Sandalwood, सैंडलवुड ) एक किसिम के लकड़ी हवे जे सैंटलम जाति (चंदन गाछ) के पौधन आ फेड सभ से मिले ला। ई लकड़ी वजनदार, पियाराहूँ आ महीन कन वाली होखे ले आ बाकी महकदार लकड़ी सभ के बिपरीत एकर महक दसन साल ले बनल रहे ला। एही लकड़ी से चंदन के तेल निकालल जाला। एकरा के दुनियाँ के सभसे महँग लकड़ी मानल जाला। लकड़ी आ एकरे तेल दुनों के महक बहुत खास होखे ला आ कई सदी से ई एही खातिर एतना कीमती हवे। एकर खराब परिणाम ई बा कि बहुधा फेड के पुरहर होखे से पहिलहीं काट लिहल जाला जे एक किसिम के ओभरहार्वेस्टिंग हवे।
चंदन गाँछ
चंदन गाँछि चाहे चंदन के फेड़ फूलदार पौधा सभ के एगो जाति हवे। बैज्ञानिक भाषा में एह बनस्पति जाति के सैंटलम (Santalum) कहल जाला आ एह जाति के पौधा सभ के लकड़ी (चंदन) बहुत कीमती होखे ला। एह जाति के पौधा सभ में सभसे परसिद्ध भारतीय चंदन के गाछ हवे जेकरा बैज्ञानिक नाँव सैंटलम एल्बम (S. album) हवे। एह जाति के पौधा सभ बड़हन फेड़ भी होखे ले आ छोट झांग नियन गाछ भी। इनहन में अधिकतर रूट पैरासाइट होखे लें जे फोटोसिंथेसिस से आपन भोजन खुद बनावे लें बाकी पानी आ अउरी न्यूट्रीएंट सभ दुसरे पौधा सभ के सोर से खींचे लें। इनहन के कई प्रजाति सभ, ख़ास क के भारतीय चंदन, के लकड़ी बहुत महके वाली होखे ले आ इतर बनावे आ जड़ी-बूटी के कामे आवे ले।
मनी हाइस्ट
मनी हाइस्ट मूल रूप से स्पेनी भाषा में बनल (मूल नाँव: ला कासा दे पेपल; कागज के किला) टीवी सीरीज बा जे एलेक्स पीना के द्वारा बनावल गइल बा। ई लूटपाट आ डकैती के अपराध वाली बिधा के ड्रामा सीरीज हवे। कहानी ई बा कि बहुत दिन से सहेज के रखल दू गो डाका के प्लान सभ पर काम कइ के स्पेन के शाही टकसाल (जहाँ रुपिया छापल जाला) आ स्पेन के बैंक में लूट कइल जाला। कहानी लुटेरा लोगन में से एक सदस्य द्वारा सुनावल जाला जेकर कोड नाँव टोकियो हवे।
सीरिज के फिल्मांकन स्पेन के मैड्रिड शहर में भइल बाटे। एकरे अलावा बहुत सारा सीन पनामा, थाइलैंड, इटली (फ्लोरेंस), डेनमार्क आ पुर्तगाल में शूट कइल गइल बाड़ें।
नोट
<references group="नोट"/>
बाबा अजगैबीनाथ धाम
अजबैगीनाथ मंदिर या अजगैवीनाथ धाम भारत के बिहार के भागलपुर जिला के सुल्तानगंज में स्थित हिन्दू लोग के एगो परसिद्ध मंदिर बा। हिन्दू लोग खातिर ई एगो महत्वपूर्ण तीर्थ स्थल हवे आ एकर धार्मिक महत्व बहुत बा। ई पवित्र गंगा नदी के किनारे बसल बा।
धार्मिक महत्व के बा
अजगैबीनाथ मंदिर के मनकमना मंदिर के नाम से भी जानल जाला। भक्त लोग के कहनाम बा कि ए जगह प कईल इच्छा पूरा हो जाला। एह संबंध में एह मंदिर के महंत प्रेमानंद जी के अनुसार "एह जगह के अइसन मान्यता बा कि एह जगह के आधिकारिक पूजा सबसे पहिले होला। एकरा बाद ही देवघर के महादेव के पूजा होला।"
देवता आ मान्यता के बारे में बतावल गइल बा
अजगैबीनाथ मंदिर में पूजल जाए वाला मुख्य देवता भगवान शिव हवें जिनके अजगैबीनाथ के नाँव से भी जानल जाला। हिन्दू पौराणिक कथा सभ के अनुसार ई मानल जाला कि भगवान शिव अमरनाथ गुफा के यात्रा के दौरान कुछ समय ले इहाँ निवास कइले रहलें। मंदिर के ऐतिहासिक आ धार्मिक महत्व साल भर में खासतौर पर भगवान शिव के समर्पित विशेष अवसर आ परब के दौरान बहुत संख्या में भक्त लोग के आकर्षित करे ला।
श्रावणी मेला अउर काँवर यात्रा
हर साल लाखों तीर्थयात्री एह तीर्थ में आवेले। ई श्रावण (हिन्दू कैलेंडर के एक महीना) के मेला खातिर परसिद्ध बा, जुलाई से अगस्त के बीच। भारत के विभिन्न भाग से लगभग 8 से 1 करोड़ श्रद्धालु लोग एह जगह पर आवेला आ अजगैबीनाथ मंदिर के किनारे सुल्तानगंज से एकट्ठा कइल देवता के गंडक के पवित्र जल (उत्तरवाहिनी गंगा) चढ़ावेला आ अजगैबीनाथ (भगवान शिव) के प्रार्थना करेला जवन लगभग... देवघर आ बैद्यनाथ से 108 किलोमीटर दूर बा। पानी भी कानवरिया लोग ले आवेला, जे कवड़ी में पानी के ढो के चलेला, आ पूरा दूरी, नंगे पांव चलेला। पूरा रास्ता पानी लेके चलत बड़हन भीड़ मिली। केसर से रंगल कपड़ा में लोग के अटूट लाइन महीना भर पूरा 108 किलोमीटर में फइलल बा। तीर्थयात्री लोग के डाक बम कहल जाला आ भागलपुर जिला में स्थित अजगैबीनाथ, सुल्तानगुंज से वैद्यनाथ के यात्रा में एक बेर भी ना रुकेले. बाद में मंदिर के तीर्थयात्री लोग बासुकीनाथ मंदिर के दौरा करेला।
चंद्रयान-3
मिशन चंद्रयान-3 भारतीय अंतरिक्ष अनुसंधान संगठन (ISRO) द्वारा चंद्रमा के खोजबीन करे खातिर भारत के तिसरहा मिशन हवे। एह मिशन में चंद्रयान-2 नियर लैंडर आ प्रज्ञान रोवर शामिल बाड़ें, बाकी एकरा में एह बेर ऑर्बिटर नइखे शामिल। एकर प्रोपल्शन मॉड्यूल कम्युनिकेशन रिले उपग्रह नियन बेहवार करी। प्रोपल्शन मॉड्यूल लैंडर आ रोवर कॉन्फिगरेशन के तब तक ले ले जाई जब ले कि अंतरिक्ष यान 100 किमी के चंद्र कक्षा में ना पहुँच जाई।
चंद्रयान 2 के लैंडर के चंद्रमा पर उतारत घरी आखिरी समय में एकरा गाइडेंस सॉफ्टवेयर में तकनीकी गड़बड़ी भइल रहल जेकरा चलते ई लैंडर सतह पर क्रैश भ गइल रहे। एही के बाद ई अगिला मिशन चंद्रयान 3 प्रस्तावित कइल गइल रहे।